Совет осоронда Баҡыла урыҫ халҡы күбәйеү, урыҫ телендә уҡытыуҙың перспективалары һәм белем сифаты, урыҫ әҙәбиәтен иркен файҙалана алыу ҡала халҡының бик әүҙем урыҫлашыуына булышлыҡ итә. Бының һөҙөмтәһендә ХХ быуат уртаһында Баҡы ҡалаһында милләткә бәйһеҙ субкультура формалаша,  космополит һәм урыҫ теллелек айырым сифаттарға әүерелә  һәм шул төшөнсәләр нигеҙендә «айырым милләтxa0— баҡылар» барлыҡҡа килә, ул  урыҫ, әзербайжан, әрмән, йәһүд һәм башҡа милләттәрҙе берләштерә. Урыҫ теле Баҡыла өҫтөнлөк алыуы уны башҡа милләттәрҙең дә туған тел тип һанауына,  «урыҫ телле әзербайжандар» йәки «урыҫ теллеләр» барлыҡҡа килеүенә килтерә  Әзербайжанда 1970xa0йылда 57,5 мең әзербайжан (йәки 1,3xa0%) урыҫ телен туған теле тип атаған булған Советтар Союзы тарҡалыу һөҙөмтәһендә улар, урыҫтар кеүек үк, эмиграцияға китергә мәжбүр була. Әгәр 1989 йылда урыҫ теллеләр  әзербайжан халҡының кәм тигәндә 1%-ын тәшкил итһә, 1999 йылға  уларҙың һаны 2,7 мең кеше ҡалған, йәғни 0,04 %. Бынан тыш, 1999 йылда 29 мең Әзербайжан украиндарынан 67 % - ы туған тел тип урыҫ телен атаған